執役深感危險，擬爲措置，誘導群眾，俾就第三月臺（即今第四、第五路）。月臺之間，複道凡二。西者寬廣，昭和三年所建。適逢昭和天皇即位大典，遂造之。所在，即今南北自由通路。時西複道人多，乃欲導客，使由東道而就第三月臺。然階梯之上，摩肩接踵，弗得動身。及至亥正，輳聚不減，遂相推排。不意或人踣傾，隨者積疊，霎時相因不起。終而被覆之人百有奇，七十四人跚傷，七十七人踐斃。查歿者名冊，豫定入團者二人並新興電影社女優原靜枝在焉。